Aspidytidae

Aspidytes

Aspidytidae er en liten familie av biller som ble oppdaget så sent som i 2002. Foreløpig er det funnet to arter, én i Sør-Afrika og én i Shaanxi-provinsen i Kina. Disse billene kryper omkring på steiner som blir oversprutet av fossefall eller strittflytende elver, et såkalt hygropetrisk habitat.
Billene er middels store (7–8 mm), mørke med oval kroppsform. Antennene er trådformede, nokså korte, med et karakteristisk svært kort (ringaktig) andre ledd. De kan ligne noe på vannkalver men skiller seg fra disse på at beina ikke i det hele tatt er utviklet for svømming. Beina er nokså korte, med kraftige lår og legger, og slanke fotledd. Leggene har kraftige sporer. Larvene er foreløpig ukjente og man vet ganske lite om biologien til disse sjeldne billene.

 Systematisk inndeling 

 Ordenen biller, Coleoptera
 Underordenen Adephaga
 Familien Aspidytidae
 Aspidytes niobe Ribera, Beutel, Balke & Vogler, 2002 – Sør-Afrika
 Aspidytes wrasei Balke, Ribera & Beutel, 2003 – Kina

 Kilder 
Ribera, I., Beutel, R.G., Balke, M. og Vogler, A.P. 2002. Discovery of Aspidytidae, a new family of aquatic Coleoptera. Proceedings of the Royal Society, London, 269: 2151-2157.

 Eksterne lenker 

Aspidytes wrasei: 

Kategori:Biller
Kategori:Biller formelt beskrevet i 2002
Kategori:Dyr formelt beskrevet av Ignácio Ribera
Kategori:Dyr formelt beskrevet av Rolf Georg Beutel
Kategori:Dyr formelt beskrevet av Michael Balke
Kategori:Dyr formelt beskrevet av Alfried B. Vogler